CELEX: 32020D1099
Language: fi
Date: 2020-07-16 00:00:00
Title: Poliittisten ja turvallisuusasioiden komitean päätös (YUTP) 2020/1099, annettu 16 päivänä heinäkuuta 2020, kolmannen valtion osallistumisen hyväksymisestä Bosnia ja Hertsegovinassa toteutettavaan Euroopan unionin sotilasoperaatioon (EUFOR ALTHEA) (BiH/30/2020)

27.7.2020   
               
               
                  FI
               
               
                  Euroopan unionin virallinen lehti
               
               
                  L 241/31
               
            
         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2020/1099,
         annettu 16 päivänä heinäkuuta 2020,
         kolmannen valtion osallistumisen hyväksymisestä Bosnia ja Hertsegovinassa toteutettavaan Euroopan unionin sotilasoperaatioon (EUFOR ALTHEA) (BiH/30/2020)
         POLIITTISTEN JA TURVALLISUUSASIOIDEN KOMITEA, joka
         ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
         ottaa huomioon Euroopan unionin sotilasoperaatiosta Bosnia ja Hertsegovinassa 12 päivänä heinäkuuta 2004 hyväksytyn neuvoston yhteisen toiminnan 2004/570/YUTP (1) ja erityisesti sen 11 artiklan,
         sekä katsoo seuraavaa:
         
                     (1)
                  
                  
                     Neuvosto valtuutti yhteisen toiminnan 2004/570/YUTP 11 artiklan 2 kohdan nojalla poliittisten ja turvallisuusasioiden komitean tekemään asiaankuuluvat päätökset kolmansien valtioiden osallistumista Bosnia ja Hertsegovinassa toteutettavaan Euroopan unionin sotilasoperaatioon koskevien ehdotusten hyväksymisestä.
                  
               
                     (2)
                  
                  
                     Ukrainan osallistumista koskevien EU:n operaation komentajan ja Euroopan unionin sotilaskomitean suositusten perusteella Ukrainan osallistuminen olisi hyväksyttävä, ja se olisi katsottava merkittäväksi.
                  
               
                     (3)
                  
                  
                     Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Näin ollen Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan.
                  
               
                     (4)
                  
                  
                     Kööpenhaminassa 12 ja 13 päivänä joulukuuta 2002 kokoontunut Eurooppa-neuvosto antoi julkilausuman, jonka mukaan Berliini plus -järjestelyt ja niiden täytäntöönpano koskevat ainoastaan niitä unionin jäsenvaltioita, jotka ovat myös joko Naton jäseniä tai rauhankumppanuusohjelman jäseniä ja jotka ovat näin ollen tehneet kahdenvälisiä turvallisuussopimuksia Naton kanssa,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            
               1.   Hyväksytään Ukrainan osallistuminen Bosnia ja Hertsegovinassa toteutettavaan Euroopan unionin sotilasoperaatioon (EUFOR ALTHEA), ja osallistuminen katsotaan merkittäväksi.
            
            
               2.   Ukraina vapautetaan suorittamasta rahoitusosuutta EUFOR ALTHEAn talousarvioon.
            
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 16 päivänä heinäkuuta 2020.
            
               
                  Poliittisten ja turvallisuusasioiden komitean puolesta
               
               
                  Puheenjohtaja
               
               S. FROM-EMMESBERGER
            
         
         
            (1)  EUVL L 252, 28.7.2004, s. 10.